CELEX: 62019CN0833
Language: lv
Date: 2019-11-14 00:00:00
Title: Lieta C-833/19 P: Apelācijas sūdzība, ko 2019. gada 14. novembrī Eiropas Savienības Padome iesniedza par Vispārējās tiesas (pirmā palāta) 2019. gada 4. septembra spriedumu lietā T-308/18 Hamas/Padome

13.1.2020   
            
            
               LV
            
            
               Eiropas Savienības Oficiālais Vēstnesis
            
            
               C 10/26
            
         
      Apelācijas sūdzība, ko 2019. gada 14. novembrī Eiropas Savienības Padome iesniedza par Vispārējās tiesas (pirmā palāta) 2019. gada 4. septembra spriedumu lietā T-308/18 Hamas/Padome
      (Lieta C-833/19 P)
      (2020/C 10/35)
      Tiesvedības valoda – franču
      
         Lietas dalībnieki
      
      
         Prasītāja: Eiropas Savienības Padome (pārstāvji: B. Driessen un S. Van Overmeire)
      
         Otra lietas dalībniece: Hamas
      
         Prasījumi
      
      Padomes prasījumi Tiesai ir šādi:
      
                  —
               
               
                  atcelt Vispārējās tiesas spriedumu lietā T-308/18;
               
            
                  —
               
               
                  pieņemt galīgo nolēmumu par jautājumiem, kas ir apelācijas sūdzības priekšmets, un
               
            
                  —
               
               
                  piespriest prasītājai lietā T-308/18 atlīdzināt tiesāšanās izdevumus, kas Padomei radušies pirmās instances tiesvedībā un saistībā ar šo apelācijas sūdzību.
               
            
         Pamati un galvenie argumenti
      
      Pirmkārt, Padome uzskata, ka Vispārējā tiesa ir pieļāvusi tiesību kļūdu, izvērtējot astoto atcelšanas pamatu saistībā ar “pamatojuma izklāstu neapliecināšanu” un secinot, ka paskaidrojuma rakstiem, kas attiecas uz apstrīdētajiem tiesību aktiem, bija jābūt parakstītiem.
      Otrkārt, Padome Vispārējai tiesai pārmet, ka tā ir kļūdījusies, nesecinādama, ka ASV iestāžu lēmumi ir pietiekams pamats Hamas iekļaušanai apstrīdētajiem tiesību aktiem pievienotajā sarakstā.